FI
C 156/32
Euroopan unionin virallinen lehti
3.5.2023
Siideri on yleensä hiilihapotonta ja siinä on kevyt eikä kovin makea maku, jossa pistävyys ja karvaus ovat sopusointuisessa tasapainossa.
Jälkimaku on kuiva.
Siiderille on tunnusomaista vahva omenan aromi ja maku, sekä raikkaus, joka on huomattavan happopitoisuuden ansiota.
Siideriä myydään pullotettuna tai pakattuna sopiviin astioihin (tynnyreihin tai koripulloihin) baareille ja ravintoloille tapahtuvaa myyntiä sekä loppukuluttajille tarkoitettua vähittäismyyntiä varten.
3.3.
Rehu (vain eläinperäiset tuotteet) ja raaka-aineet (vain jalostetut tuotteet) Sidra da Madeira -siiderin valmistuksessa käytettyjä perinteisiä omenalajikkeita ovat Barral, Cara-de-dama, Branco, Bico de melro, Da Festa, Domingos, Da Ponta do Pargo, Calhau, Focinho de rato ja Vime.
Silloin kun käytetään päärynöitä, käytetyt päärynälajikkeet ovat Do Santo ja Tenra de São Jorge.
Madeiralaisilla viljelijöillä on pitkät perinteet sellaisten puiden ja hedelmien geneettisen aineiston lisäämisessä ja jakamisessa, joilla on tuoreena kulutuksen ja/tai siiderin valmistuksen kannalta parhaat ominaisuudet.
Tämän käytännön myötä alueella kasvatetaan yhä myös muita omena- ja päärynälajikkeita.
Näihin kuuluvat erityisesti omenalajikkeet Baunesa, Camacha, Espelho, Parda, Rajada, Reineta Tenra da Camacha, Reineta Tenra da Camacha, Santa Isabel, Ázimo, Amarelo, Amargo, Camoesa, De vinho, Ouro, Pevide, Rajado, Rijo, Riscado ja Serra sekä päärynälajikkeet Santa Isabel ou de Santana, São João, Curé ja Pardas, joita voidaan myös käyttää Sidra da Madeira -siiderin tuotantoon tarkoitetuissa erissä, tosin vähäisemmässä määrin.
Jotkut tuottajat ovat pyrkineet jo hyvin varhaisessa vaiheessa monipuolistamaan hedelmätarhojaan tuoreena kulutettavaksi tarkoitetuilla eksoottisilla lajikkeilla.
Näihin kuuluvat muun muassa omenalajikkeet Golden, Fuji, Starking, Royal Gala ja Reineta sekä päärynälajike Rocha, joita Vieira Natividade löysi saarelta jo vuonna 1947.
Myös näitä hedelmiä voidaan käyttää Sidra da Madeira -siiderin tuotannossa, jos niitä on saatavilla tilalla tai jos ne ovat peräisin yksinomaan Madeiran saarelta.
Sidra da Madeira -siideri valmistetaan tästä saarella viljeltyjen perinteisten ja muiden omena- ja päärynälajikkeiden sekoitteesta, joka sisältää monipuolisen valikoiman enemmän tai vähemmän teräviä, karvaita tai makeita hedelmiä, jotka tuovat siideriin sille ominaisen värien, aromien ja makujen rikkauden sekä virkistävää hapokkuutta.
Nämä ominaisuudet erottavat eri puolilla saarta toimivien tuottajien valmistaman Sidra da Madeira -siiderin muista juomista.
3.4.
Erityiset tuotantovaiheet, joiden on tapahduttava yksilöidyllä maantieteellisellä alueella Kaikki siiderinvalmistuksen vaiheet mukaan lukien raaka-aineen tuotanto ja luonnollisen mehun uuttaminen sekä siiderin käyttäminen, kypsyttäminen ja säilytys tapahtuvat Madeiran saarella.
3.5.
Tuotteen, johon rekisteröity nimi viittaa, viipalointia, raastamista ja pakkaamista koskevat erityiset säännöt Sidra da Madeira -siiderin pakkaaminen pulloihin tai sopiviin astioihin (tynnyreihin tai koripulloihin) loppukuluttajille tapahtuvaa vähittäismyyntiä varten toteutetaan Madeiran saarella sen varmistamiseksi, että tälle luonnonmukaiselle (joskus hiilihapotetulle) siiderille ominaiset värit, aromit ja maut säilyvät ja että vältetään hapettuminen tai kontaminaatio, joka voi heikentää siiderin aistinvaraisia ominaisuuksia.
Tällä tavoin voidaan myös varmistaa tuotteen täydellinen jäljitettävyys.
3.6.
Tuotteen, johon rekisteröity nimi viittaa, merkitsemistä koskevat erityiset säännöt –
4.
Maantieteellisen alueen tarkka rajaus Madeiran saari.
5.
Yhteys maantieteelliseen alueeseen Hakemus Sidra da Madeira -siiderin rekisteröimiseksi perustuu yhteyteen, joka on siiderin värin, aromin ja makuominaisuuksien sekä merkittävän happamuuden ja yhtäältä yksinomaan Madeiran saarella kasvatettavien perinteisten ja muiden omena- ja päärynälajikkeiden eri yhdistelmien välillä ja toisaalta hedelmien viljelyalueiden maaperä- ja ilmasto-olosuhteiden välillä.
Yhteyttä vahvistavat Sidra da Madeira -siiderin vahva maine ja sen merkitys niille monille saaren alueille, joilla sitä valmistetaan.